b"\n_START_ARTICLE_\nEadric Streona\n_START_SECTION_\nOr\xc3\xadgens\n_START_PARAGRAPH_\nLa fam\xc3\xadlia d'Eadric tenia terres en Shropshire i Herefordshire. Segons una cr\xc3\xb2nica de Worcester, Eadric tenia no menys de sis germans, tots ells fills del mateix pare, \xc3\x86thelric, un noble que sovint participava en les reunions de la cort reial des del 980._NEWLINE_El mateix Eadric apareix en les llistes de participants en les corts, junt amb el seu pare, a partir del 1002 i fou anomenat ealdorman de M\xc3\xa8rcia el 1007. Aquell any es va casar amb Eadgyth, filla del rei Etelred l'Indec\xc3\xads.\n_START_SECTION_\nTra\xc3\xafci\xc3\xb3\n_START_PARAGRAPH_\nA Eadric Streona se li atribueix una reputaci\xc3\xb3 de conspirador, tra\xc3\xafdor i assass\xc3\xad, malgrat haver format part de la cort de tres diferents reis (Etelred l'Indec\xc3\xads, Edmund II Ironside i Canut II de Dinamarca)._NEWLINE_Primerament, durant els enfrontaments entre els anglesos i els danesos per el control d'Anglaterra, va fer servir tota la seva influ\xc3\xa8ncia pol\xc3\xadtica per dissuadir el rei Etelred d'atacar l'invasor. Eadric era el contacte entre el rei i els danesos i l'encarregat del pagament dels tributs o danegeld. Tamb\xc3\xa9 va estar al capdavant de les fallides negociacions per rescatar Sant Alfegi, segrestat pels danesos i que seria finalment assassinat. Quan Thorkell l'alt va abandonar els seus per passar al servei d'Etelred, tamb\xc3\xa9 ho va fer mitjan Eadric._NEWLINE_M\xc3\xa9s tard, ja amb Edmund II al tron dels anglosaxons, Eadric va desertar per unir-se a Canut II, rei dels danesos, tan bon punt aquest va iniciar la seva invasi\xc3\xb3 d'Anglaterra, ja que les seves relacions amb el nou rei (fill de l'anterior) no eren gens bones. Edmund era molt bel\xc2\xb7lic\xc3\xb3s i volia lluitar contra els danesos, mentre Eadric era partidari del pagament dels tributs (probablement, perqu\xc3\xa8 en treia profit a l'hora del pagament)._NEWLINE_Eadric tornaria m\xc3\xa9s tard al servei d'Edmund, per\xc3\xb2 nom\xc3\xa9s per trair-lo durant la batalla d'Assandun, on Edmund fou totalment derrotat. Es diu que fins i tot Eadric va assassinar un soldat que tenia for\xc3\xa7a semblan\xc3\xa7a amb el rei anglosax\xc3\xb3 i li va tallar el cap, tot i estar en teoria al mateix b\xc3\xa0ndol.\n_START_SECTION_\nMort\n_START_PARAGRAPH_\nAmb Canut II de Dinamarca al tron, Eadric fou confirmat com Earldoman de M\xc3\xa8rcia, per\xc3\xb2 durant les festes de nadal del 1017, Canut el va fer executar (aparentment el botx\xc3\xad fou Eirik H\xc3\xa5konsson. Tot va comen\xc3\xa7ar en un joc d'escacs, quan Eadric es va negar a canviar les regles del joc per permetre guanyar el rei. Durant la seg\xc3\xbcent picabaralla, Eadric li va recriminar a Canut que no li agra\xc3\xads haver assassinat Edmund II Ironside - un acte que Canut desconeixia - per\xc3\xb2 en resposta, Canut va ordenar que l'executessin all\xc3\xad mateix. El seu cap fou exhibit al London Bridge i el seu cos fou llan\xc3\xa7at al riu T\xc3\xa0mesi.\n_START_SECTION_\nLlegat\n_START_PARAGRAPH_\nL'any 2005 fou escollit com el pitjor Brit\xc3\xa0nic del segle\xc2\xa0xi per la revista BBC History (magazine)"